Valmierast tuleb Viljandisse rahvamuusikute grupp Accorda. Kandlemängijad esinevad reedel kell 21 hansapäevade avamisel Rubiini platsil, laupäeval kell 11.30 Johan Laidoneri platsil ja kell 18.30 Rubiini platsil ning linnapea vastuvõtul raekoja roosiaias.
Lisaks leiab hansapäevadelt Valmiera mõisa õlletootja Valmieramuižas Alus.
Neli Viljandi sõpruslinna on esindatud noorte jalgpalliturniiril «Hansa Cup 2012», kus võõrustajatele pakuvad konkurensi Ahrensburgi, Valmiera, Porvoo ja Eslövi meeskond. Omavahel võtavad mõõtu 1998. aastal sündinud noormehed. Viljandlased kohtuvad linnastaadionil laupäeval kell 13 Porvoo FC Futuraga ja kell 18 Ahrensburgiga ning pühapäeval kell 9 Eslövi ja kell 13 Valmieraga.